钦定古今图书集成/明伦汇编/氏族典/第164卷 > 《廖用贤尚友录》 > 潘修
## 钦定古今图书集成/明伦汇编/氏族典/第164卷 > 《廖用贤尚友录》 > 潘修

按《尚友录》，修字文叔，萍乡人。年十七，领乡举，入京献
书宰相张浚，浚奇之。隆兴初，以累举特奏名。时高宗
方图恢复，修谓“中兴与创业同，宜法太祖。”乃稽求国
史类录为《太祖圣谟纂要》，及陈时务六事。后参广西
军事，讨平洞贼李楫，著《郁林纪事》一篇。又上言二广
通贩盐法事宜与当国者异，竟格其赏不行。致仕，弟
偃，不仕。著《刍荛古义》五十卷。